b'\n_START_ARTICLE_\nCelul\xc4\x83 electric\xc4\x83 de medie tensiune\n_START_PARAGRAPH_\nCelulele electrice de medie tensiune \xc3\xaen carcasa metalic\xc4\x83, de interior, \xc3\xaenchise, cu un sistem simplu de bare, cu izola\xc8\x9bia \xc3\xaen aer, sunt ansambluri modulare de aparataj electric, pentru curent alternativ, utilizate \xc3\xaen re\xc8\x9belele de medie tensiune, care reprezint\xc4\x83 \xc3\xaen actuala perioad\xc4\x83 solu\xc8\x9bia optim\xc4\x83 \xc3\xaen distribu\xc8\x9bia electric\xc4\x83 primar\xc4\x83 \xc8\x99i secundar\xc4\x83. Acest tip de celule electrice sunt larg utilizate \xc3\xaen sistemul energetic, at\xc3\xa2t pe partea de producere a energiei electrice, c\xc3\xa2t \xc8\x99i pe partea de distribu\xc8\x9bie, puncte de conexiune \xc8\x99i puncte de alimentare, c\xc3\xa2t \xc8\x99i pentru distribu\xc8\x9bia secundar\xc4\x83 pentru partea de medie tensiune a posturilor de transformare MT/JT, precum \xc8\x99i \xc3\xaen re\xc8\x9belele industriale sau de mari consumatori individuali.'